laion/Wikipedia-Exotic huggingface dataset:
חנן פרידמן

חנן פרידמן (נולד ב-4 בספטמבר 1971), הוא מנכ"ל בנק לאומי לישראל. שימש במגוון תפקידים בכירים בלאומי, בהם ראש חטיבת אסטרטגיה, חדשנות וטרנספורמציה, ראש חטיבת אסטרטגיה ורגולציה וראש חטיבת ייעוץ משפטי. טרם הצטרפותו ללאומי כיהן כיועץ המשפטי הראשי של קבוצת הראל. פרידמן גדל בפתח תקווה בבית דתי לאומי. למד במדרשית נעם ולאחר מכן שירת 6 שנים בצה"ל בתפקידי מנהלה, כולל בסיירת מטכ"ל. הוא בעל דרגת רס"ן במילואים. הוא בוגר ומוסמך בהצטיינות מהפקולטה למשפטים של אוניברסיטת בר-אילן. בשנת 1999, לאחר סיום לימודיו, עבד כעורך דין במשרד ליפא מאיר ושות' במשך 6 שנים. עסק בייעוץ משפטי לחברות וארגונים, ליטיגציה מסחרית וייצוג בתובענות ייצוגיות בהליכי חדלות פירעון. בשנת 2005 הצטרף לקבוצת הראל ביטוח ופיננסים, שם כיהן כמשנה למנכ"ל וכיועץ המשפטי הראשי של הקבוצה, עד לשנת 2014. בספטמבר 2014 הצטרף לבנק לאומי ומונה ליועץ המשפטי הראשי וראש חטיבת הייעוץ המשפטי של קבוצת לאומי. פרידמן היה אחראי גם על מערך הציות של הבנק וטיפל ביישום ההסדר של בנק לאומי עם הרשויות האמריקאיות. הסכם הפשרה בין הצדדים נחתם בדצמבר 2014. ביוני 2017 מונה לראש חטיבת אסטרטגיה ורגולציה. עסק, בין השאר, בגיבוש האסטרטגיה של קבוצת לאומי ובניית התשתית הארגונית להתמודדות עם השינויים בעולם הבנקאות. באפריל 2019 מונה לראש חטיבת אסטרטגיה, חדשנות וטרנספורמציה. במסגרת זו הוביל, בנוסף על תפקידיו, את גיבוש תוכנית טרנספורמציית מערכות המחשוב של לאומי. בנוסף, עסק בקידום החדשנות הטכנולוגית בלאומי וביישום חוק שטרום, שחייב את לאומי למכור את חברת הבת לאומי קארד. בתוך כך, פרידמן הוביל את המשא ומתן עם קרן ההשקעות האמריקאית ורבורג פינקוס, עד למכירתה של לאומי קארד לקרן לפי שווי של כ-2.5 מיליארד ש"ח. במקביל לתפקידו, שימש פרידמן לאורך השנים כיו"ר וחבר בדירקטוריונים של שלוחות חו"ל של קבוצת לאומי: יו"ר Bank Leumi le-Israel Corporation - BLC, חבר בדירקטוריונים של Bank Leumi USA ו- Leumi Investment Services Inc. בנוסף, הוא משמש כחבר בחבר הנאמנים של אוניברסיטת בר-אילן. באוגוסט 2019, כחודש לאחר שרקפת רוסק עמינח ביקשה לסיים את תפקידה כמנכ"לית לאומי, קיבל דירקטוריון בנק לאומי את המלצת ועדת האיתור, בראשות יו"ר לאומי, סאמר חאג' יחיא, למינויו של פרידמן לתפקיד מנכ"ל הבנק. פרידמן נכנס לתפקידו ב-1 בנובמבר 2019. בתקופת כהונתו, עזב בנק לאומי את איגוד הבנקים ושונה מבנה הבנק כשהבנק הדיגיטלי פפר נוהל ישירות בידי פרידמן. נשוי לריקי, עורכת דין העוסקת במעמד אישי ונדל"ן, ולהם 4 ילדים. רחלי בינדמן, המשימה: הצעדת לאומי במבוך הטכנולוגי, באתר כלכליסט, 28 באוגוסט 2019 הדס מגן, ‏הרוחות סוערות והמנכ"ל בחזית: מה עובר על בנק לאומי?, באתר גלובס, 30 ביולי 2021 רחלי בינדמן, כלכליסט, הדירקטוריון אישר: חנן פרידמן ימונה למנכ"ל בנק לאומי, באתר ynet, 27 באוגוסט 2019 רון שטיין, ‏כבר לא כולם ביחד: בנק לאומי עוזב את איגוד הבנקים, באתר גלובס, 16 ביוני 2020 רחלי בינדמן, פרידמן מוביל שינוי מבני בלאומי: בנק פפר יוכפף ישירות אליו, באתר כלכליסט, 27 באפריל 2020
מאט הארפרינג

מת'יו ג'וזף "מאט" הארפרינג (באנגלית: Matthew Joseph "Matt" Harpring; נולד ב-31 במאי 1976) הוא כדורסלן עבר אמריקאי, אשר שיחק בליגת ה-NBA בין השנים 1998–2009. ממוצעיו הכוללים לאורך הקריירה הם 11.5 נקודות, 5.1 ריבאונדים ו-1.4 אסיסטים למשחק. מאז שנת 2010 משמש כפרשן של משחקי יוטה ג'אז ברשת AT&T המקומית. הארפרינג נולד בעיר סינסינטי שבאוהיו, ולמד ב"תיכון מאריסט" אשר באטלנטה, ג'ורג'יה. בשנת 1994 החל ללמוד במכון הטכנולוגי של ג'ורג'יה ("ג'ורג'יה טק"), וב-4 עונותיו בקבוצת הכדורסל של האוניברסיטה רשם ממוצעים של 17.9 נקודות ו-8.0 ריבאונדים למשחק. בעונת 1995/1996 הוביל את הקבוצה, לצד סטפון מרבורי, לשלב שמינית גמר טורניר אליפות המכללות, בפעם השישית בתולדותיה. בעונת 1997/1998 סיים במקום השני במחוז ה-ACC בממוצעי נקודות (21.6) וריבאונדים (9.4) למשחק, כאשר בשתי הקטגוריות מקדים אותו אנטואן ג'יימיסון. בעת סיום לימודיו ניצב במקום השני בתולדות הקבוצה בסך נקודות (2,225) וריבאונדים (997) בקריירה. בדראפט ה-NBA‏ 1998 נלקח הארפרינג בבחירה ה-15, על ידי אורלנדו מג'יק. לאורך עונת הרוקי שלו קלע 8.2 נקודות בממוצע למשחק, ובסיומה נבחר לחמישיית הרוקיז של העונה. במשחק הרביעי של עונתו השנייה נפצע בקרסול רגלו השמאלית, ונאלץ להחמיץ את כל המשך אותה עונה. באוגוסט 2000 נשלח הארפרינג בטרייד לקליבלנד קאבלירס, ובעונתו היחידה בקבוצה קלע 11.1 נקודות בממוצע למשחק כשחקן חמישייה. לקראת עונת 2001/2002 הועבר לפילדלפיה 76', במדיה קלע 11.8 נקודות למשחק. בקיץ 2002 חתם על חוזה ביוטה ג'אז, בה שיתף פעולה עם חברי היכל התהילה לעתיד קארל מלון וג'ון סטוקטון. בעונת 2002/2003 קלע שיא קריירה של 17.6 נקודות בממוצע למשחק, וסיים במקום השני בהצבעות לפרס השחקן המשתפר של העונה, אחרי הזוכה גילברט ארינאס. גם בעונה העוקבת היה הקלעי השני של הקבוצה, עם ממוצע של 16.2 נקודות למשחק, אך הג'אז החמיצו את הפלייאוף לאחר 20 העפלות רצופות. בעונת 2006/2007 סייע לג'אז להעפיל לגמר האזור המערבי לראשונה מאז עונת 1997/1998, כשקלע 11.2 נקודות למשחק כמחליפו מהספסל של אנדריי קירילנקו. בסדרת גמר המערב הפסידה יוטה לאלופה שבדרך, סן אנטוניו ספרס, בתוצאה 1–4. בדצמבר 2009, לאחר 7 עונות ביוטה, נשלח הארפרינג בטרייד לאוקלהומה סיטי ת'אנדר, ממנה שוחרר בפברואר 2010 מבלי ששיחק עבורה. מאז לא חזר הארפרינג לשחק, בשל מספר פציעות מהן סבל, ובכך למעשה פרש ממשחק בגיל 33. מדיה וקבצים בנושא מאט הארפרינג בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA סטטיסטיקות ה-NBA של הארפרינג, באתר basketball-reference.com הארפרינג רואה את המשחק בצורה שונה כפרשן, באתר deseret.com,‏ 5 במרץ 2018 סטטיסטיקות המכללות של הארפרינג, באתר sports-reference.com מדריך לעונת 2018/2019 של קבוצת ג'ורג'יה טק רשימת הנבחרים בדראפט 198, באתר basketball-reference.com George's recovery 'shocks' those who had endured injuries, באתר indystar.com,‏ 18 בפברואר 2016 הארפרינג נשלח בטרייד לקליבלנד, באתר news-herald.com,‏ 3 באוגוסט 2000 הארפרינג נשלח בטרייד לפילדלפיה, באתר ESPN,‏ 3 באוגוסט 2001 הארפרינג חותם על חוזה ביוטה, באתר upi.com,‏ 16 באוגוסט 2002 תוצאות ההצבעות לפרסי עונת 2002/2003, באתר basketball-reference.com הת'אנדר מצרפים את הארפרינג ומיינור, באתר הקבוצה, 22 בדצמבר 2009 הארפרינג לא צפוי לחזור לשחק, באתר deseret.com,‏ 4 בדצמבר 2009
יחסי איטליה–שווייץ

יחסי איטליה–שווייץ הם היחסים הדיפלומטיים בין איטליה לשווייץ, אשר בדרך כלל הם קרובים, ומנוהלים כיום על ידי מערכת אמנות מורכבת (כולל יחסים עם האיחוד האירופי, שאיטליה חברה בה). שתי המדינות חולקות גבול ארוך ושלוש שפות נפוצות (איטלקית היא אחת מארבע השפות הרשמיות של שווייץ. גרמנית וצרפתית הן שפות מיעוט מוכרות באיטליה). באיטליה ישנם 48,000 שווייצרים, ואילו אזרחי איטליה הם הקבוצה הזרה הגדולה ביותר בשווייץ: 500,000 איטלקים, כולל בעלי אזרחות כפולה. שווייץ הייתה יעד פופולרי עבור מהגרים איטלקים במאה ה-19 ובין 1950 ל-1970 היו מחצית מכלל הזרים בשווייץ איטלקים. יש גם יותר בתי ספר שווייצריים באיטליה מכל מדינה אחרת בעולם. איטליה היא שותפת הסחר השנייה בגודלה בשווייץ, ושווייץ היא המשקיעה השמינית בגודלה באיטליה (22 מיליארד פרנק שווייצרי) היוצרת 78,000 מקומות עבודה. איטליה משקיעה 6 מיליארד פרנק שווייצרי בשווייץ ויוצרת 13,000 מקומות עבודה. שתי המדינות מקושרים במידה רבה באמצעות הסכמי האיחוד האירופי עם שווייץ ושווייץ היא גם חלק מאזור שנגן של האיחוד האירופי שמבטל את הגבולות הבינלאומיים בין המדינות החתומות על ההסכם. שווייץ מחזיקה באיטליה שגרירות ברומא, ו-12 קונסוליות בבארי, ברגמו, בולוניה, קליארי, קטאניה, פירנצה, ג'נובה, מילאנו, נאפולי, פאדובה, טורינו וונציה. מאידך, איטליה מחזיקה בשווייץ שגרירות בברן, ו-4 קונסוליות בבזל, ז'נבה, לוגאנו, וציריך. מדיה וקבצים בנושא יחסי איטליה–שווייץ בוויקישיתוף Bilateral relations between Switzerland and Italy, Swiss Federal Department of Foreign Affairs אתר על יחסי מדינות
Get Down

"Get Down" (בעברית: "רדי") הוא שיר של הזמר-יוצר האירי גילברט או'סאליבן מאלבומו "I'm a Writer, Not a Fighter" שיצא לאור ב-1973. כסינגל שהה השיר שבועיים בראש מצעד הסינגלים הבריטי באפריל 1973. עוד הגיע השיר לראש מצעד הפזמונים באירלנד, ולעשרת הגדולים במצעדים בארצות הברית ובקנדה. השיר שימש לאו'סאליבן כנעימת חימום בפסנתר, עד שהורחב לשיר שלם ויצא על גבי תקליטון. או'סאליבן הקליט את השיר, כדי לגוון משיריו האחרים, היותר מלנכוליים. נדמה שהמילה "רד!" ("Get Down!") היא פקודה של או'סאליבן לכלב שלו, אבל הזמר מתייחס בשיר לנערה, שמתנהגת כמו כלב וקופצת עליו, ולכן הבקשה היא "רדי". ב-2006 הקליטה להקת הדאנס הבריטית Malibu Sneakers גרסת כיסוי של השיר בשם "Get Down Again" שהגיעה למקום ה-42 במצעד הסינגלים הבריטי. ב-2008 יצא השיר בתקליט ויניל "12 כולל רמיקס של ראול רינקון. ב-2013 נעשה שימוש בשיר בסרט "The Harry Hill Movie". לדברי ריק פינץ' מלהקת קיי סי והסאנשיין בנד השיר היווה השראה ללהיט הדיסקו "Get Down Tonight" משנת 1975. מידע על היצירה "Get Down" באתר מיוזיק בריינז סרטון השיר "Get Down" באתר יוטיוב "Gilbert O'Sullivan | In Print". Gilbertosullivan.net. 1973-08-02. נבדק ב-2016-10-08. "Gilbert O: He Knows He's A Mechanical Man". 1973-08-02. נבדק ב-2014-09-28. "Malibu Sneakers - Get Down Again". Discogs. נבדק ב-1 באפריל 2018. {{cite web}}: (עזרה) "The Harry Hill Movie (2013)". נבדק ב-1 באוגוסט 2018 – via www.imdb.com. {{cite web}}: (עזרה) "Rick Finch : Songwriter Interviews". www.songfacts.com. נבדק ב-1 באפריל 2018. {{cite web}}: (עזרה)
כולל רבי מאיר בעל הנס

האם התכוונתם ל... כולל ווהלין כולל פולין כולל חבת ירושלים – גליציה כולל חב"ד כולל שומרי החומות – הונגריה
שלף שפתני

שַׁלָּף שִׂפְתָנִי (שם מדעי: Epibulus insidiator) הוא מין של דג גרם ממשפחת השפתוניים שבסדרת הדקראים החי במימי האזור האינדו פסיפי. תפוצתו היא מחופי מזרח אפריקה בים האדום ועד למימי פולינזיה הצרפתית וקלדוניה החדשה וצפונה עד להוואי ויפן. הוא שוכן בשוניות אלמוגים בעומק 1–42 מטר באזורים הטרופיים. השלף יכול להגיע לאורך 54 ס"מ והוא בעל סנפירים מפוארים בצבעי ירוק-אפור עם קשקשים מובלטים בקצוות שחורים, סנפיר גבי שצבעו צהוב-אפרפר ולעיתים סגול וראש בהיר, לעיתים עם מצח אפור כהה ופס שחור בין המצח לעיניים האדומות שלו. סנפירי החזה קטנים וצהובים והסנפירים האחוריים והזנב כחולים ולעיתים בעלי קצוות בהירים. לעיתים ישנם פרטים הצהובים לאורך כל גופם למעט הלסתות הלבנות. הדגים הצעירים שחורים במרבית גופם ובעלי סנפיר גב מעוגל יותר. דג זה בולט בעיקר בלסתו אשר יכולה להתארך בצורה מוגזמת, כ-65% מאורך הראש. הוא בעל שרירים מיוחדים במנה הגולגולת שמותאמים לתנועת קפיץ של הלסתות. הדג יכול לפעור את הלסתות לאורכם המרבי כדי לתפוס דגים קטנים וסרטנים השוחים לידו. דג זה איננו נידוג למאכל כמעט (כמו מרבית דגי השונית הוא עשוי להיות מעט רעיל) אך הוא נתפס לעיתים לשימוש באקווריום כדג נוי. מדיה וקבצים בנושא שלף שפתני בוויקישיתוף שלף שפתני, באתר ITIS (באנגלית) שלף שפתני, באתר NCBI (באנגלית) שלף שפתני, באתר Animal Diversity Web (באנגלית) שלף שפתני, באתר FishBase (באנגלית) שלף שפתני, באתר GBIF (באנגלית) שלף שפתני באתר הרשימה האדומה של IUCN מילון בעלי חיים: דגי הגרם (תשע"ב), 2012, באתר האקדמיה ללשון העברית
בארי (אי, אנטארקטיקה)

האי בארי (באנגלית: Barry Island) הוא אי במרכז איי דבנהאם, במפרץ מרגריט, שלמול החוף המערבי של ארץ גרהאם שבאנטארקטיקה. באי ממוקם בסיס המחקר הארגנטיני - בסיס סן מרטן, שהוא אתר מורשת היסטורי אנטארקטי, בהתאם לאמנת אנטארקטיקה. האי התגלה על ידי המשלחת הבריטית אל ארץ גרהאם שחקרה את אנטארקטיקה בין השנים 1937–1934 בפיקודו של ג'ון ריימיל. ריימיל קרא לאי על שמו של קנת בארי למפייר דבנהאם (Kenneth Barry Lempriere Debenham), בנו הבכור של פרנק דבנהאם, חבר הוועדה המייעצת של משלחת החקר הבריטית אל ארץ גרהאם. • Ben Saul, Tim Stephens, editors Antarctica in International Law, P 269 האי בארי באתר הסקר הגאולוגי של ארצות הברית האי בארי באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי האמנה האנטארקטית לעניין אתרי מורשת היסטוריים באתר ממשלת אוסטרליה אתרי מורשת היסטוריים באנטארקטיקה באתר ממשלת בריטניה מידע היסטורי על מקור שם האי
האי בארי

האם התכוונתם ל... בארי (אי, אנטארקטיקה) – אי באיי דבנהאם בארץ גרהאם שבאנטארקטיקה בארי (אי, ארצות הברית) – אי במדינת אילינוי שבארצות הברית בארי (איים, קנדה) – קבוצת איים בטריטוריית נונאווט שבקנדה ברי (איים) – קבוצת איים באיי בהמה בארי איילנד – אתר נופש בוויילס
יחסי מונקו–ספרד

יחסי מונקו–ספרד הם היחסים הדיפלומטיים הרשמיים שבין נסיכות מונקו לבין ממלכת ספרד. בשנת 1876, אישר אלפונסו השלושה עשר, מלך ספרד, את הקמת שגרירות מונקו הראשונה במדינה במדריד, בירתה. נסיכות מונקו שמרה על ייצוג בספרד באופן רציף וקנאי ביותר עד שנות השלושים של המאה העשרים. לאחר ניצחונו של פרנסיסקו פרנקו במלחמת האזרחים בספרד נסגרה השגרירות המונגאסקית במקום. ב-1996 פתחה מונקו בשנית את שגרירותה בספרד והיא ממשיכה לפעול. ב-2013 לראשונה האמינה ספרד על מונקו שגרירות (השגרירות הספרדית בצרפת הואמנה על מונקו). הסכם בין ממלכת ספרד לבין נסיכות מונקו בנושא קידום התיירות - 1978 אמנת ההסגרה האירופאית ההדדית - 2009 (במונקו), 1982 (בספרד) ספרד אינה מיוצגת במונקו בדרג השגרירות. ספרד מיוצגת במונקו בדרג הקונסולרי באמצעות קונסוליה רשמית שהיא מחזיקה בעיר המדינה. ספרד האמינה את שגרירותה שבפריז, בירת צרפת, על מונקו הסמוכה לה. מונקו מיוצגת בספרד בדרג השגרירות באמצעות שגרירות רשמית שהיא מחזיקה במדריד, בירת המדינה. מונקו מיוצגת בספרד גם בדרג הקונסולרי באמצעות שבע קונסוליות שהיא מחזיקה בערים: סנטה קרוס דה טנריפה, ברצלונה, בילבאו, איביזה, מאלגה, פלמה דה מיורקה, וולנסיה. מדיה וקבצים בנושא יחסי מונקו–ספרד בוויקישיתוף Ficha de Mónaco, אתר משרד החוץ הספרדי, קובץ מידע CONSULATE OF SPAIN IN MONACO, MONACO EMBASSY OF MONACO IN MADRID, SPAIN CONSULATE OF MONACO IN SANTA CRUZ DE TENERIFE, SPAIN CONSULATE GENERAL OF MONACO IN BARCELONA, SPAIN CONSULATE OF MONACO IN BILBAO, SPAIN VICE CONSULATE OF MONACO IN IBIZA, SPAIN CONSULATE GENERAL OF MONACO IN MALAGA, SPAIN CONSULATE OF MONACO IN PALMA DE MALLORCA, SPAIN CONSULATE OF MONACO IN VALENCIA, SPAIN
יחסי מולדובה–פיג'י

יחסי מולדובה–פיג'י הם היחסים הדיפלומטיים הרשמיים שבין רפובליקת מולדובה לבין הרפובליקה של פיג'י. היחסים הדיפלומטיים הרשמיים שבין רפובליקת מולדובה לבין הרפובליקה של פיג'י כוננו ב-7 בדצמבר 2010 בטקס מיוחד שנערך בניו יורק. בשנת 2013 ייצאה פיג'י למולדובה סחורה שהוערכה בשווי 30,200 דולר אמריקאי. הסחורה כללה עץ מנוסר. מאז אותה השנה לא נערך סחר רשמי בין שתי המדינות. פיג'י אינה מיוצגת במולדובה, הן בדרג השגרירות והן בדרג הקונסולרי. מולדובה אינה מיוצגת בפיג'י, הן בדרג השגרירות והן בדרג הקונסולרי. הרפובליקה של פיג'י - מסמך סיכום על מדינה, אתר משרד החוץ המולדובני What does Moldova import from Fiji? (2013), האתר למורכבות כלכלית או.אי.סי
לודוויגסבורג

לודוויגסבורג (בגרמנית: Ludwigsburg) היא עיר במדינת באדן-וירטמברג שבגרמניה. העיר נמצאת כ-12 קילומטר צפונית לשטוטגרט, לחופי נהר הנקאר. העיר היא הגדולה והמרכזית במחוז בעל שם זהה. העיר הוקמה על ידי אברהרד לודוויג, דוכס וירטמברג, שהחל בשנת 1704 בבניית ארמון לודוויגסבורג ובשנת 1709 ואילך בבניית העיר בסמוך לו. הדוכס משך מתיישבים חדשים לעיר על ידי הבטחת שטחים למתיישבים, חומרי בניה בחינם, ואף חופש העיסוק וחופש דת. העיר הפכה לעיר באופן רשמי בשנת 1718 והפכה לבירת המדינה במקום שטוטגרט. בשנת 1733, כשמת אברהרד לודוויג, מנתה העיר כ-6,000 תושבים. לאחר מותו של אברהרד לודוויג, עבר השלטון לידיו של קרל אלכסנדר, דוכס וירטמברג, שהחזיר את הבירה לשטוטגרט. דבר זה הוביל לירידה דרסטית במספר תושבי העיר בתוך זמן קצר. פרק זה לוקה בחסר. אנא תרמו לוויקיפדיה והשלימו אותו. בעיר הוקם בית כנסת לראשונה בשנת 1884. בית הכנסת נהרס במהלך ליל הבדולח. סרט התעמולה הנאצי "היהודי זיס", המבוסס על יוזף זיסקינד אופנהיימר, איש כספים יהודי תושב העיר, צולם במקום. בשנת 2008 הותקנו בעיר אבני נגף לזכר יהודי העיר שנרצחו בשואה. קהילת יהודי באדן-וירטמברג מדיה וקבצים בנושא לודוויגסבורג בוויקישיתוף אתר האינטרנט הרשמי של לודוויגסבורג (בגרמנית) (בגרמנית) לודוויגסבורג, ברשת החברתית פייסבוק לודוויגסבורג, ברשת החברתית אינסטגרם לודוויגסבורג, סרטונים באתר Vimeo "לודוויגסבורג", באתר JewishGen (באנגלית) לודוויגסבורג, באתר אנציקלופדיה בריטניקה (באנגלית) ערך זה הוא קצרמר בנושא יישובים בגרמניה. אתם מוזמנים לתרום לוויקיפדיה ולהרחיב אותו.
יחסי בליז–שווייץ

יחסי בליז–שווייץ הם היחסים הדיפלומטיים הרשמיים שבין בליז לבין הקונפדרציה השווייצרית. היחסים הדיפלומטיים שבין הקונפדרציה השווייצרית לבין בליז כוננו ב-1988. שווייץ הכירה בעצמאות בליז עוד ב-1981. שווייץ פתחה קונסוליה רשמית בבליז סיטי בשנת 1996. על פי משרד החוץ השווייצרי: "היחסים בין המדינות הם יחסים חמים וטובים, אך אינם נרחבים וקרובים". בליז ושווייץ חתמו על מגוון הסכמים דיפלומטיים בהם: הסכם הסגרה הדדי, הסכם פטור מאשרה הדדי, אמנה למניעת כפל מס והגנה על השקעות. על פי מפקד האוכלוסין של סוף שנת 2018, 31 שווייצרים חיו בבליז. הסחר שבין המדינות הוא סחר יחסית קטן. הסחר הכולל בשנת 2018 בין שתי המדינות הוערך בשווי של 8.9 מיליון פרנקים שווייצרים. מהם 8.3 מיליון פרנקים ייצוא שווייצרי לבליז ו-600,000 פרנקים ייבוא שווייצרי מבליז. שווייץ אינה מיוצגת בבליז בדרג השגרירות. שווייץ מיוצגת בבליז בדרג הקונסולרי באמצעות קונסוליה שהיא מחזיקה בבליז סיטי. שווייץ האמינה את שגרירותה במקסיקו סיטי, בירת מקסיקו, על בליז. בליז אינה מיוצגת בשווייץ, הן בדרג השגרירות והן בדרג הקונסולרי. היחסים הדו-צדדיים שבין שווייץ לבליז, משרד החוץ של שווייץ CONSULATE OF SWITZERLAND IN BELIZE CITY, BELIZE
Analog Science Fiction and Fact

Analog Science Fiction and Fact הוא כתב עת למדע בדיוני באנגלית היוצא לאור בארצות הברית החל מ-1930. במקור, היה שמו Astounding Stories of Super-Science, והגיליון הראשון שלו יצא לאור בינואר 1930. לאחר שהמו"ל הראשון פשט את הרגל, נמכר כתב העת ל-Street & Smith בשנת 1933, ובמהרה הפך למוביל בתחומו. בין השאר פורסם בו "The Legion of Space" של ג'ק ויליאמסון ו-"Twilight" של ג'ון קמבל שהפך ב-1937 לעורך כתב העת. עם השנים, בעקבות התחרות הגוברת וכן נטייתו של קמבל לפרסום פסאודו-מדע וקשר לתורתו של ל. רון האברד (מייסד הסיינטולוגיה), ירד קרנו של כתב העת. אולם הוא נשאר משמעותי בתחומו. ב-1960 שונה שמו של כתב העת לשמו הנוכחי. קמבל נשאר העורך עד למותו בשנת 1971. כיום העורך הוא טרבור קואקרי (Quachri). חברת Dell Publishing (בבעלות רנדום האוס) מעניקה מדי שנה פרס ליוצר חדש מצטיין במסגרת הפסטיבל הבינלאומי למדע בדיוני. הפרס בעבר היה על שמו של המו"ל הוותיק של כתב העת, ג'ון קמבל. בעקבות ביקורת נוקבת על קמבל שהשמיעה זוכת הפרס לשנת 2019, ג'נט אינג על דמותו של קמבל שונה שם הפרס לפרס Astounding, על שם כתב העת. מדיה וקבצים בנושא Analog Science Fiction and Fact בוויקישיתוף אתר האינטרנט הרשמי של Analog Science Fiction and Fact (באנגלית) פרס קמבל (לשעבר), אוהד מימון, Three Laws, Ten Dimensions.
יחסי פורטוגל–רוסיה

יחסי פורטוגל–רוסיה הם יחסי החוץ בין פורטוגל לרוסיה. לפורטוגל שגרירות במוסקבה ואילו לרוסיה שגרירות בליסבון. שתי המדינות הן המזרחית ביותר והמערבית ביותר באירופה, ולשתיהן קשרים טובים מאוד זה עם זה. שתי המדינות חברות מלאות במועצת אירופה ובארגון לביטחון ושיתוף פעולה באירופה. יחסים דיפלומטיים מלאים ברמת השגרירות בין פורטוגל לבין האימפריה הרוסית נוסדו בשנת 1779. מוקדם יותר, בשנת 1724, פנו סוחרים פורטוגזים לפיוטר הגדול בבקשה להקים משלחות סחר. פיוטר הגיב במינוי קונסול בליסבון. עם זאת, אין שום עדות לכך שקונסוליית ליסבון הוקמה למעשה באותה תקופה. המסחר בין המדינות התפתח לאט, והקונסוליה הרוסית בליסבון נפתחה לבסוף בשנת 1769 בראשותו של ז'ואאו אנטוניו בורשר, בנקאי פורטוגזי-גרמני מהמבורג. בורשאר לא התעניין במיוחד בקידום אינטרסים עסקיים פורטוגלים, והמסחר בין המדינות נותר חסר חשיבות. בספטמבר 1779 מינתה מריה הראשונה, מלכת פורטוגל, את השגריר לשעבר בהולנד, פרנסישקו ז'וזה הורטה מסדו, כשגריר פורטוגל ברוסיה הממוקם בסנקט פטרבורג. הקיסרית יקטרינה השנייה הגיבה במינוי הרוזן וילהלם נסלרודה לשגריר בפורטוגל. קשרים אלה הביאו לאמנת 1782 על נייטרליות חמושה ואמנה על מסחר משנת 1787. בשנת 1799 חתמו שתי המדינות על ברית הגנתית שלא התפתחה לפעולה צבאית ישירה. במשך רוב המאה ה-19, מערכות היחסים נותרו ללא אירועים, ותפסו תאוצה בעשור האחרון של המאה, כאשר הצי הרוסי הקיסרי השתמש בקביעות בנמלים פורטוגזים לצורך תיקונים. צוות אנשי היאכטה הקיסרית "צארבנה" בפרט התקבל על מעשיהם בלחימה בשריפה בשנת 1895 בפרלמנט הפורטוגזי. עם זאת, במהלך מלחמת רוסיה–יפן בשנת 1904, פורטוגל התייצבה לצד בריטניה וסירבה לאפשר לצי הרוסי גישה לנמליה. לאחר מהפכת פברואר 1917 ברוסיה, נותקו הקשרים בין שתי המדינות בשנת 1919, כננו מחדש בשנת 1934 ושוב נותקו בשנת 1951, באופן חד צדדי על ידי פורטוגל, בתגובה לתמיכה הסובייטית בתנועות אנטי-פורטוגזיות במושבות הפורטוגזיות. היחסים לא כוננו מחדש עד 1974 עם מהפכת הציפורנים בפורטוגל והפלת האסטדו נובו. בין 1951 ל-1974 היחסים היו מתוחים כאשר פורטוגל וברית המועצות נטלו צדדים מנוגדים בישיבות העצרת הכללית של האו"ם. רוסיה מחזיקה בפורטוגל שגרירות בליסבון, ו-2 קונסוליות בפארו ופורטו. מאידך, פורטוגל מחזיקה ברוסיה שגרירות במוסקבה, ו-2 קונסוליות בניז'ני נובגורוד וסנקט פטרבורג. מדיה וקבצים בנושא יחסי פורטוגל–רוסיה בוויקישיתוף אתר על יחסי מדינות
יחסי פורטוגל–צרפת

יחסי פורטוגל–צרפת הם יחסי החוץ בין פורטוגל לצרפת. שתי המדינות חברות מלאות במועצת אירופה, האיחוד האירופי, נאט"ו והארגון לביטחון ולשיתוף פעולה באירופה. היחסים בין שתי המדינות החלו כאשר אפונסו אנריקס מבית בורגונדי הצרפתי, הוכתר בשנת 1139 למלך פורטוגל הראשון. במהלך השנים לחמו שתי הממלכות אחת בשנייה במלחמת הירושה הספרדית, מלחמת שבע השנים ובמלחמת חצי האי, שבה נכבשה ממלכת פורטוגל על ידי כוחותיו של נפוליאון, מה שגרם למשפחת המלוכה הפורטוגזית לברוח לברזיל. במהלך מלחמת העולם הראשונה לחמה פורטוגל לצד מדינות ההסכמה, וחלק מכוחותיה לחמו לצד הצרפתים. בשנת 1986 הצטרפה פורטוגל לקהילה הכלכלית האירופית, אשר הפכה מאוחר יותר לאיחוד האירופי, וב-1 בדצמבר 2009 נחתמה בה אמנת ליסבון, שבה שונתה חוקת האיחוד האירופי. צרפת מחזיקה בפורטוגל שגרירות בליסבון, ו-6 קונסוליות בקוימברה, פארו, פונשל, הורטה, ליריה, פונטה דלגדה ופורטו. מאידך, פורטוגל מחזיקה צרפת שגרירות בפריז, ו-13 קונסוליות באז'אקסיו, בורדו, קלרמון-פראן, דקס, ליון, מרסיי, מונפלייה, ניס, אורליאן, פו, סטרסבור, טולוז וטור. מדיה וקבצים בנושא יחסי פורטוגל–צרפת בוויקישיתוף אתר על יחסי מדינות
סרדין אירופי

סרדין אירופי או סַרְדִּין צְפוֹנִי (שם מדעי: Sardina pilchardus) הוא מין דג יחידי בסוגו ממשפחת הסרדיניים (Clupeidae), משפחה של דגים שמנוניים[דרושה הבהרה] הכוללת בתוכה גם את הסוג הרינג. המונח הקולינארי "סרדין" משמש לתיאור מינים שונים של דגי מאכל, המשתנים ממקום למקום. הסרדין היה לאחד מהמזונות הראשונים אשר אוחסנו בקופסאות שימורים. את שמם קיבלו הדגים מהאי סרדיניה שבים התיכון, אשר חופיו שפעו בעבר בדגים אלו. הפופולריות הרבה של הסרדינים הביאה לדיג יתר, עד כי מספריהם בימות העולם התדלדלו מאוד. הדג הקטן עשיר בחומרים מזינים - חלבונים, סידן, חומצות שומניות חשובות, זרחן, ברזל, אשלגן, ויטמין B6, ניאצין וקו-אנזים Q10. סרדינים מסרדיניה בשוק של קליארי מדיה וקבצים בנושא סרדין אירופי בוויקישיתוף סרדין אירופי, באתר אנציקלופדיה בריטניקה (באנגלית) סרדין אירופי, באתר ITIS (באנגלית) סרדין אירופי, באתר NCBI (באנגלית) סרדין אירופי, באתר Animal Diversity Web (באנגלית) סרדין אירופי, באתר האנציקלופדיה של החיים (באנגלית) סרדין אירופי, באתר FishBase (באנגלית) סרדין אירופי, באתר GBIF (באנגלית) גיל ססובר, הלחם והחמאה של הים - הסרדין, באתר הארץ, 30 באפריל 2015 עמוס שיאון, עכשיו העונה: המדריך המלא לסרדינים, באתר ynet, 15 במרץ 2017 Whole Health MD(הקישור אינו פעיל) סרדין אירופי באתר הרשימה האדומה של IUCN ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
אימפריית השחיתות

אימפריית השחיתות (באנגלית: The Corrupted) הוא סרט מותחן פשע בריטי בבימויו של רון סקאלפלו, לפי תסריט מאת ניק מורקרופט. בסרט מככבים סם קלפלין, טימותי ספאל, יו בונוויל, נעמי אקי, קתל פנדרד, שון דולי, צ'רלי מרפי, נואל קלארק ודייוויד היימן והוא עוקב אחר אסיר מורשע לשעבר שמנסה לזכות בחזרה באמון משפחתו לאחר שאיבד הכל לסינדיקט פשע מקומי. סם קלפלין בתור ליאם, אסיר לשעבר טימותי ספאל בתפקיד קליפורד קאלן, מנהיג סינדיקט הפשע המקומי יו בונוויל בתפקיד האמונד קתל פנדרד בתפקיד ג'רי דווייר שון דולי בתפקיד אימון צ'רלי מרפי בתפקיד קונלי נואל קלארק בתפקיד בקט, בלש דייוויד היימן בתפקיד ריימונד אלרי לוריין אשבורן בתפקיד פאם קאלן, אשתו של קליפורד קאלן אדם לונג בתפקיד ביפורד ב-20 ביוני 2017 הודיעה Eclipse Global Entertainment על רון סקאלפלו כבמאי הסרט באתר האינטרנט שלהם. ב-5 בפברואר 2018 הוכרז כי שחקן משחקי הרעב, סם קלפלין, הצטרף לקאסט לצד טימותי ספאל. יו בונוויל, דייוויד היימן ונעמי אקי התווספו גם הם לצוות. ב-16 במרץ 2018 נואל קלארק הצטרף כבלש משטרתי. צילומי הסרט החלו ב-16 במרץ 2018 במקומות שונים ברחבי לונדון, בריטניה. הסרט יצא לאקרנים ב-10 במאי 2019 והופץ באופן מקומי בבריטניה על ידי Entertainment Film Distributors. הטריילר והפוסטר הרשמי פורסמו ב-5 באפריל 2019. בישראל הסרט יצא לאקרנים ב-12 בספטמבר 2019. "אימפריית השחיתות", במסד הנתונים הקולנועיים IMDb (באנגלית) "אימפריית השחיתות", באתר Rotten Tomatoes (באנגלית) "אימפריית השחיתות", באתר אידיבי "אימפריית השחיתות", במסד הנתונים הקולנועיים KinoPoisk (ברוסית) "Ron Scalpello to direct British crime thriller "The Corrupted"". Eclipse Global Entertainment. נבדק ב-21 אוק' 2018. {{cite web}}: (עזרה)(הקישור אינו פעיל) Vlessing, Etan. "Berlin: Sam Claflin Joins Timothy Spall in 'The Corrupted' (Exclusive)". The Hollywood Reporter. נבדק ב-21 אוק' 2018. {{cite web}}: (עזרה) Clarke, Stewart. "Noel Clarke Joins Sam Claflin in Crime Thriller 'The Corrupted' (EXCLUSIVE)". Variety. נבדק ב-21 אוק' 2018. {{cite web}}: (עזרה) Pip Ellwood-Hughes, The Corrupted: poster and trailer released for Sam Claflin and Timothy Spall’s new film (באנגלית אמריקאית)